170:: Cultura:: Economia:: Justícia i dret:: Territori i paisatge:: El blog de les publicacions de la Generalitat:: Llibreria en línia de la Generalitat:: Cercador de publicacions
"...la gestió del temps de treball remunerat... és l'eix central sobre el qual la major part de la ciutadania defineix els seus projectes de vida a les societats del benestar... els quals comporten dificultats per conciliar la vida personal, familiar i professional."
Extret del post de Xavier Riudor sobre La gestió del temps de treball remunerat en el context de la reforma horària [ + ]
El Palau de la Generalitat de Catalunya.
Obra completa en dos volums que recull, d'una banda, el resultat d'un treball de recerca documental i de l'altra, la rigorosa recerca d'un grup d'especialistes de diverses universitats i museus de Catalunya: UAB, UB i MNAC.
El llibre, que vol ser un homenatge tàcit al treball pioner de Puig & Miret, és un estudi integral de l'edifici, tant dels aspectes ja tractats en publicacions anteriors, però que ara s'analitzen a partir de noves dades documentals o d'acord amb enfocaments metodològics actualitzats, com de temes inèdits o que mai no havien merescut una atenció minuciosa.
Ofereix també un panorama nítid del ric patrimoni moble de la casa, inclosos els objectes que per múltiples avatars han estat espoliats o que, de manera generosa, la Generalitat ha dipositat en les seus d'altres institucions.
Darrera edició de la revista bianual del Museu d'Arqueologia de Catalunya dedicada a treballs de recerca sobre la prehistòria i la protohistòria de Catalunya i la Mediterrània occidental fins a l'època ibèrica.
Tema monogràfic sobre el temps a la prehistòria a Catalunya, datacions i seqüències culturals de l'holocè a l'edat del ferro (12000 - 650 CAL ANE)
Nova edició del calendari de fires de Catalunya per a l'any 2016, que inclou la previsió de més de 454 activitats firals, de les quals 44 seran d'àmbit internacional o estatal, i 410 d'àmbit català, comarcal, intercomarcal i local.
L'oferta presentada comprèn tots els sectors de l'economia, des dels més tradicionals de l'agricultura, la ramaderia i l'artesania als més innovadors en l'àmbit industrial i tecnològic.
Inclou també un capítol dedicat a fires pluriennals sense convocatòria per al 2016 i una relació de membres de la Federació de Fires de Catalunya - FEFIC.
Aquesta informació és consultable també a la pàgina web del Departament d'Empresa i Ocupació, on s'actualitza sistemàticament.
La redistribució en les democràcies parlamentàries.
Els efectes de la política multidimensional
Anàlisi dels efectes redistributius de la dimensió territorial des de la perspectiva de l'economia política comparada.
Des d'un abordatge alhora teòric i empíric, la publicació guanyadora exaequo del V Premi Josep Maria Vilaseca i Marcet, intenta donar resposta a preguntes com: fins a quin punt una clivella identitària-territorial pot modificar i alterar la despesa redistributiva en les democràcies parlamentàries, o en quina mesura la rellevància de la dimensió territorial fa que les democràcies parlamentàries amb sistemes electorals proporcionals siguin més o menys redistributives.
Justícia i legalitat de la secessió.
Una teoria de l'autodeterminació nacional des de Catalunya
Treball guanyador exaequo del V Premi Josep Maria Vilaseca i Marcet, que explora i analitza la justícia i la legalitat de la secessió, endinsant-se, d'una part, en la moralitat del dret de secessió, i de l'altra en el dret internacional, el dret constitucional sobre l'autodeterminació, i la secessió.
Col·lecció Temes d'Etnologia de Catalunya
Monografia resultat d'un treball d'investigació fet entre els anys 2009 i 2012 en el marc de l'Inventari del Patrimoni Etnològic de Catalunya (IPEC) que duu a terme el Departament de Cultura de la Generalitat de Catalunya.
Vuit-centes casetes unifamiliars i de planta baixa a la vora del riu Besòs, cadascuna d'un color diferent, comprimides entre una zona industrial semiabandonada i la nova Barcelona de l'AVE i del Fòrum 2004.
En aquest lloc de marge, desconegut i estigmatitzat, grups de migrants i autòctons van lluitar junts per crear un paisatge humà excepcionalment dens i rebel: un barri anticlerical i anarcosindicalista, en el qual la resistència va durar vuitanta anys, on van buscar recer Buenaventura Durruti, Quico Sabater i un sense fi d'exclosos i indesitjats de tots els llocs i de totes les èpoques.